ΚΑΝΟΝΙΣΜΟΣ (ΕΚ) αριθ. 751/95 ΤΟΥ ΣΥΜΒΟΥΛΙΟΥ της 31ης Μαρτίου 1995 για τροποποίηση του κανονισμού (ΕΚ) αριθ. 3365/94 για την κατανομή, για το 1995, ορισμένων ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα των Νήσων Φερόε ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4, την πρόταση της Επιτροπής, Εκτιμώντας: ότι, με τον κανονισμό (ΕΚ) αριθ. 3365/94 (2), κατανέμονται, για το 1995, ορισμένες ποσοστώσεις αλιευμάτων μεταξύ των κρατών μελών για τα σκάφη που αλιεύουν στο ύδατα των Νήσων Φερόε 7 ότι κατανεμήθηκε αλιευτική ποσόστωση 6 170 τόνων σκουμπριού στην Κοινότητα στη διαίρεση CIEM V b για το 1995 7 ότι η ποσόστωση αυτή πρέπει να μειωθεί, προκειμένου να ληφθεί υπόψη η μείωση του TAC σκουμπριού στην εν λόγω περιοχή 7 ότι, σύμφωνα με τη διαδικασία που προβλέπεται στο άρθρο 2 της αλιευτικής συμφωνίας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (3), τα συμβαλλόμενα μέρη διαξήγαγαν περαιτέρω διαβουλεύσεις σχετικά με τα αμοιβαία αλιευτικά δικαιώματά τους για το 1995 7 ότι οι διαβουλεύσεις αυτές περατώθηκαν και, ως εκ τούτου, μειώθηκε η προαναφερθείσα ποσόστωση αλιευμάτων που είχε χορηγηθεί στην Κοινότητα 7 ότι, προκειμένου να διασφαλισθεί η επαρκής διαχείριση των διαθέσιμων αλιευτικών δυνατοτήτων, θα πρέπει να κατανεμηθούν μεταξύ των κρατών μελών ως ποσοστώσεις σύμφωνα με το άρθρο 8 του κανονισμού (ΕΚ) αριθ. 3760/92, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα Ι του κανονισμού (ΕΚ) αριθ. 3365/94, οι ποσότητες που αφορούν το σκουμπρί στη διαίρεση CIEM V b αντικαθίστανται από τις ποσότητες που παρατίθενται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1η Απριλίου 1995. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Μαρτίου 1995.

[Source: multi_eurlex | Tokens: 1946]